ካቢነ ብሪጣኒያ ኣብ "ኣድላይነት ስጉምቲ" ኣብ ልዕሊ ሶርያ ተሰማሚዑ ሃንደበታዊ ምርጫ እቲ ስሩዕ ምርጫ ዓባይ ብሪጣንያ ን 2020'ዩ ክካየድ ነይሩዎ። ተረዛ መይ ግን ንብረክዚት ጽቡቕ ገይራ ምእንቲ ንኽትታሓዞ፡ ኣንጻር ሕብረት ኤውሮጳ ዝግበር ድርድር ኣጣጢሓ ንኽትምክት፡ ብርእሰ-ተኣማምነት ሃንደበታዊ ምርጫ ክካየድ ጸወዕት፣ ብዙሕ ሰብ ግን ገረሞ። ዝያዳ ሓይሊ ንምድላብ ዝዓለመ መደባ ኸኣ ተባረቐ። ሰኣን ቅሩብ'ምበር፡ ለይበር፡ ተቐናቓኒ ሰልፊ፡ ስዒሩ ነይሩ። ንስልጣና ከተሐይል ኢላ ዝተዋፈርትሉ መደብ ብምፍሻሉ ተዳኸመት ድኣ። ምስቲ ብ 10 ወናብር ዘሎዎ ሰልፊ ናይ ሰሜን ኣየርላንድ - ዲሞክራስያዊ ሕብረታዊ ሰልፊ- ኣብ ልፍንቲ ንኽትኣቱ ተገደደት። ብርክዚት ቍጠባ ዓባይ ብሪጣንያን እቶም ካብ ሕብረት-ኤውሮጳ ኣይንውጻእ ዝብሉ ዝነበሩ - ናይ ቀደም ቀዳማይ ምኒስተር ካሜሮን፡ ቻንስለር-ነበር ጆርጅ ኦስቦርን፡ ብዙሓት ሰብ-ስልጣናት ሃገር [ከም ማርክ ካርኒ - ሓላፊ ማእከላይ ባንክ እንግሊዝ] ሰበ-ስልጣናት ዓለም [ከም በዓል ፕረሲደንት ኦባማ] ከምኡ'ውን ሓለፍቲ ሕብረት ኤውሮጳ፡ ኵሎም ቍጠባ ዓባይ ብሪጣንያ ድዋዕ ክብል'ዩ ዝብል እምነት ነይሩዎም፣ ጐስጒሶምሉ ኸኣ። እቲ ዝተተንበይዎ ምሕንካስ-ቍጠባ ግን ኣይተፈጸመን። ቁሩብ ዝቕባበ'ኳ እንተ ተራእየ፡ ቍጠባ ሃገር ኣይወደቐን፣ እኳድኣ ከምቲ ዝድለ ኣይኹን'ምበር ጌና ይዓቢ'ሎ። ሽቕለተ-ኣልቦነት ለጠቕ ኢሉ ዋጋ ገዛውቲ'ውን ብዙሕ ዘዛርብ ኰይኑ ኣይረኸቡዎን። ብረክዚት ኣበይ በጽሐ?
